

**NEFORMALIOJO PROFESINIO MOKYMO PROGRAMA**

**1. PROGRAMOS APIBŪDINIMAS**

1.1. Programos pavadinimas lietuvių kalba

|  |
| --- |
| Knygų ir kitų leidinių bei jų įpakavimo gamybos neformaliojo profesinio mokymo programa |

1.2. Programos valstybinis kodas *(suteikiamas įregistravus programą)*

|  |
| --- |
| N43021101 |

1.3. Švietimo sritis

|  |
| --- |
| Menai |

1.4. Švietimo posritis / posričiai

|  |
| --- |
| Audiovizualiniai ir medijų menai |

1.5. Programos apimtis mokymosi kreditais

|  |
| --- |
| 15 |

1.6. Programos apimtis akademinėmis valandomis kontaktiniam darbui, jų pasiskirstymas teoriniam ir praktiniam mokymui

|  |
| --- |
| 270 akademinių valandų kontaktiniam darbui, iš kurių 81 akademinė valanda skiriama teoriniam mokymui, 189 akademinės valandos – praktiniam mokymui. |

1.7. Minimalūs reikalavimai, norint mokytis pagal programą (jeigu nustatyta)

|  |
| --- |
| Vidurinis išsilavinimas |

1.8. Programoje įgyjamos ar tobulinamos kompetencijos

| Kompetencijos pavadinimas | Kvalifikacijos pavadinimas, lygis pagal Lietuvos kvalifikacijų sandarą, jos valstybinis kodas | Profesinio standarto pavadinimas, jo valstybinis kodas |
| --- | --- | --- |
| Paruošti įrenginius, pusgaminius ir eksploatacines medžiagas knygoms, žurnalams, brošiūroms ir bukletams gaminti. | Poligrafijos technikas, LTKS IV | Poligrafijos, žiniasklaidos ir reklamos sektoriaus profesinis standartas, PSJ01 |
| Gaminti knygas, žurnalus, brošiūras, bukletus. | Poligrafijos technikas, LTKS IV | Poligrafijos, žiniasklaidos ir reklamos sektoriaus profesinis standartas, PSJ01 |
| Paruošti įrenginius, pusgaminius ir eksploatacines medžiagas pakuotėms, etiketėms ir reklamos produktams gaminti. | Poligrafijos technikas, LTKS IV | Poligrafijos, žiniasklaidos ir reklamos sektoriaus profesinis standartas, PSJ01 |
| Gaminti pakuotes, etiketes, reklamos produktus. | Poligrafijos technikas, LTKS IV | Poligrafijos, žiniasklaidos ir reklamos sektoriaus profesinis standartas, PSJ01 |

1.9. Papildomi reikalavimai mokymą pagal programą užsakančios ir (ar) mokymą finansuojančios institucijos

|  |
| --- |
| * Jei asmens mokymas yra finansuojamas iš Užimtumo fondo lėšų, asmeniui, baigusiam programą, yra būtinas įgytų kompetencijų vertinimas. |

**2. PROGRAMOS TURINYS**

|  |  |  |  |  |  |  |  |
| --- | --- | --- | --- | --- | --- | --- | --- |
| **Modulio pavadinimas (valstybinis kodas[[1]](#footnote-1))** | **Modulio LTKS lygis** | **Kompetencija(-os)** | **Kompetencijos(-jų) pasiekimą nurodantys mokymosi rezultatai** | **Modulio apimtis mokymosi kreditais** | **Akademinės valandos kontaktiniam darbui** | | |
| **Teoriniam mokymui** | **Praktiniam mokymui** | **Iš viso** |
| Knygų ir kitų leidinių gamyba. | IV | Paruošti įrenginius, pusgaminius ir eksploatacines medžiagas knygoms, žurnalams, brošiūroms ir bukletams gaminti. | Apibūdinti knygų, brošiūrų gamybos procesus.  Apibūdinti knygų, brošiūrų atspaudų paruošimo įrišimui, įrišimo ir apdailos mašinų konstrukcijas bei technines galimybes.  Paruošti darbui atspaudų paruošimo įrišimui, įrišimo bei apdailos mašinas.  Parinkti įrišimo ir apdailos medžiagas pagal jų savybes. | 10 | 54 | 126 | 180 |
| Gaminti knygas, žurnalus, brošiūras, bukletus. | Išmanyti saugaus darbo ir aplinkosaugos reikalavimus gaminant knygas, brošiūras.  Atlikti atspaudų paruošimą įrišimui, įrišimą ir apdailos procesus.  Gaminti knygų ir brošiūrų viršelius ir jų sujungimo su bloku elementus.  Įrišti knygas ir brošiūras. |
| Pakuočių, etikečių, gamyba. | IV | Paruošti įrenginius, pusgaminius ir eksploatacines medžiagas pakuotėms, etiketėms ir reklamos produktams gaminti. | Išmanyti pakuočių (dėžučių) iškirtimo, klijavimo ir lankstymo, figūrinių etikečių iškirtimo mašinų konstrukcijas ir valdymą.  Pagal gaminių technines specifikacijas, atsižvelgiant į medžiagų savybes, parinkti ir paruošti medžiagas pakuočių (dėžučių) ir etikečių gamybiniam procesui | 5 | 27 | 63 | 90 |
| Gaminti pakuotes, etiketes, reklamos produktus. | Išmanyti saugaus darbo ir aplinkosaugos reikalavimus gaminant pakuotes (dėžutes), etiketes.  Gaminti pakuotes (dėžutes), etiketes. |

**3. MODULIŲ APRAŠAI**

**Modulio pavadinimas – „Knygų ir kitų leidinių gamyba“**

|  |  |  |  |  |  |
| --- | --- | --- | --- | --- | --- |
| Valstybinis kodas[[2]](#footnote-2) |  | | | | |
| Modulio LTKS lygis | IV | | | | |
| Apimtis mokymosi kreditais | 10 | | | | |
| Asmens pasirengimo mokytis modulyje reikalavimai (jei taikoma) | Netaikoma | | | | |
| Kompetencijos | Mokymosi rezultatai | Rekomenduojamas turinys mokymosi rezultatams pasiekti | Akademinės valandos kontaktiniam darbui | | |
| Teoriniam mokymui | Praktiniam mokymui | Iš viso |
| 1. Paruošti įrenginius, pusgaminius ir eksploatacines medžiagas knygoms, žurnalams, brošiūroms ir bukletams gaminti. | 1.1. Apibūdinti knygų, brošiūrų gamybos procesus. | **Tema. *Knygų, brošiūrų blokų gamybos procesai***   * Knygų blokų gamybos procesai * Brošiūrų blokų gamybos procesai | 4 | ~~-~~ | 4 |
| **Tema.** ***Knygų, brošiūrų viršelių gamybos procesai***   * Kietviršių gamybos procesai * Minkštųviršelių gamybos procesai * Blokų įstatymo į viršelius procesai | 2 | ~~-~~ | 2 |
| 1.2. Apibūdinti knygų ir brošiūrų atspaudų paruošimo įrišimui, įrišimo ir apdailos mašinų konstrukcijas bei technines galimybes. | **Tema. *Popieriaus ir kartono pjovimo įrenginiai***   * Pjaustyklės, jų konstrukcijos ir techninės galimybės * Vienpeilių pjovimo mašinų konstrukcijos ir jų techninės galimybės | 2 | ~~-~~ | 2 |
| **Tema.** ***Atspaudų lankstymo į sąsiuvinius ir atspaudų lakštų parinkimo į blokus mašinos, jų konstrukcijos ir techninės galimybės***   * Atspaudų lankstymo į sąsiuvinius, įklijų ir priešlapių priklijavimo prie sąsiuvinių mašinos, jų konstrukcijos ir techninės galimybės * Atspaudų lakštų ir sąsiuvinių parinkimų į blokus mašinų konstrukcijos ir techninės galimybės | 4 | ~~-~~ | 4 |
| **Tema. *Knygų ir brošiūrų blokų sutvirtinimo ir viršelių gaminimo mašinų konstrukcijos ir techninės galimybės***   * Klijuotų, sukabinamųjų, viela segamų ir siūlais siūtų blokų sutvirtinimo mašinų konstrukcijos ir techninės galimybės * Knygų ir brošiūrų blokų paruošimo įstatymui į viršelius mašinų konstrukcijos, techninės galimybės ir instrumentai * Knygų ir brošiūrų viršelių gamybos mašinų konstrukcijos ir techninės galimybės | 4 | ~~-~~ | 4 |
| **Tema. *Apdailos procesų mašinų konstrukcijos ir techninės galimybės***   * Atspaudų ir įrišamų medžiagų paviršiaus formavimo, dekoravimo ir padengimo įvairiomis medžiagomis mašinų konstrukcijos ir techninės galimybės * Knygų ir brošiūrų dalyse dekoratyvių ertmių formavimo mašinų konstrukcijos ir techninės galimybės | 4 | ~~-~~ | 4 |
| 1.3. Paruošti darbui atspaudų paruošimo įrišimui, įrišimo bei apdailos mašinas. | **Tema. *Mašinų ir jų mechanizmų apžiūra***   * Mašinų elementų darbingumo nustatymas * Mašinų ir jų aptarnavimo zonų saugumo nustatymas | 2 | ~~-~~ | 2 |
| **Tema. Mašinų techninis aptarnavimas**   * Mašinų techninis aptarnavimas prieš darbą, darbo metu ir po jo * Mašinų mechanizmų derinimas ir techninė profilaktika | 4 | ~~-~~ | 4 |
| 1.4. Parinkti įrišimo ir apdailos medžiagas pagal jų savybes. | **Tema.** ***Paruošimo įrišimui, įrišimo ir apdailos procesuose naudojamos medžiagos ir jų savybės.***   * Popierius ir kartonas * Įrišimo medžiagos * Klijavimo medžiagos * Apdailos medžiagos | 4 | ~~-~~ | 4 |
| **Tema.** ***Paruošimo įrišimui, įrišimo ir apdailos medžiagų parinkimas***   * Knygų ir brošiūrų eksploatacinėms savybėms ir specifikacijoms tinkamų medžiagų parinkimas gamybiniam procesui * Medžiagų sąnaudų normatyvai ir kiekiai tiražui pagaminti | 4 | ~~-~~ | 4 |
| 2. Gaminti knygas, žurnalus, brošiūras, bukletus. | 2.1. Išmanyti saugaus darbo ir aplinkosaugos reikalavimus gaminant knygas. | **Tema. *Darbų saugos taisyklės ir darbo vietos paruošimas darbui***   * Darbų saugos taisyklės paruošimo įrišimui, įrišimo ir apdailos procesuose * Darbo vietos paruošimas pagal saugaus darbo reikalavimus | 2 | 1 | 3 |
| **Tema.** ***Aplinkosaugos taisyklės ir reikalavimai knygų, brošiūrų gamybos procesams.***   * Aplinkosaugos reikalavimai knygų, brošiūrų, gamybiniams procesams * Knygų, brošiūrų gamybos atliekų surinkimas, rūšiavimas ir antrinis panaudojimas | 2 | 1 | 3 |
| 2.2. Atlikti atspaudų paruošimą įrišimui, įrišimą ir apdailos procesus. | **Tema.** ***Atspaudų lankstymas ir parinkimas***   * Atspaudų lankstymas į sąsiuvinius * Lakštų, sąsiuvinių parinkimas į sąsiuvinius, blokus | 2 | 12 | 14 |
| **Tema. *Atspaudų lakavimas, laminavimas ir folijavimas***   * Atspaudų pilnas ir dalinis lakavimas. * Atspaudų folijavimas * Atspaudų šaltas ir karštas laminavimas | 2 | 14 | 16 |
| **Tema. *Knygų blokus sudarančių sąsiuvinių siuvimas siūlais.***   * Siuvimo siūlais įrenginių pritaisymas * Knygų blokus sudarančių sąsiuvinių siuvimas rankiniu būdu * Knygų blokus sudarančių sąsiuvinių siuvimas siuvimo mašina | 2 | 28 | 30 |
| 2.3. Gaminti knygų ir brošiūrų viršelius ir jų sujungimo su bloku elementus. | **Tema. Kietų ir minkštų viršelių gamyba**   * Viršelio gamybos mašinų pritaisymo procesas * Viršelių gamyba ir kokybės kontrolė | 2 | 28 | 30 |
| **Tema.** ***Priešlapių ir įklijų klijavimas***   * Priešlapių gamyba * Priešlapių ir įklijų įklijavimas į/prie sąsiuvinių arba blokų | 2 | 10 | 12 |
| 2.4. Įrišti knygas ir brošiūras. | **Tema. *Knygų blokų įstatymas į viršelius.***   * Įrišimo mašinų pritaisymas * Knygų blokų sujungimo su viršeliais procesas ir pagamintos produkcijos kokybės kontrolė | 2 | 12 | 14 |
| **Tema. B*rošiūrų blokų įstatymas į viršelius***   * Brošiūrų įrišimo mašinų pritaisymas * Brošiūrų blokų sujungimo su viršeliais procesas ir gautos produkcijos kokybės kontrolė | 2 | 10 | 12 |
| ***Tema. Sukabinamasis knygų ir brošiūrų įrišimas***   * Knygų, brošiūrų blokų sukabinamasis įrišimas metalinėmis ir plastmasinėmis furnitūromis * Knygų, brošiūrų blokų spiralinis įrišimas metalinėmis ir plastmasinėmis furnitūromis * Knygų, brošiūrų, bukletų blokų terminis klijavimas | 2 | 10 | 12 |
| Mokymosi pasiekimų vertinimo kriterijai | Apibūdina knygų, brošiūrų blokų ir viršelių gamybos procesai. Apibūdina pjovimo, paruošimo įrišimui, įrišimo ir apdailos mašinų konstrukcijas bei technines jų galimybės. Paruošia pjovimo, paruošimo įrišimui, įrišimo ir apdailos mašinas gamybiniam procesui. Apibūdina paruošimo įrišimui, įrišimui ir apdailos procesams naudojamas medžiagas. Tinkamai parenka įrišimo ir apdailos medžiagas pagal jų savybes. Išmano ir praktiškai taiko saugaus darbo ir aplinkosaugos reikalavimus gaminant knygas, brošiūras. Atlieka atspaudų paruošimo įrišimui, įrišimo, apdailos procesus. Sulanksto spaudos lankus. Tinkamai parenka sąsiuvinius į bloką. Tinkamai parenka atspaudus į bloką.  Gamina kietus knygų viršelius ir jų sujungimo su bloku elementus. Gamina minkštus knygų viršelius. Siuva bloką siūlais. Priklijuoja, įklijuoja priešlapius ir įklijas. Atlieka siūto bloko nugarėlės apdailos procesus. Sega sąsiuvinį viela. Formuoja brošiūras naudojant metalinę ir plastmasinę furnitūrą. Įstato knygos bloką į kietą viršelį. Įstato brošiūros bloką ir į viršelį. Atlieka terminį atspaudų įrišimą. | | | | |
| Reikalavimai mokymui skirtiems metodiniams ir materialiesiems ištekliams | *Mokymo(si) medžiaga:*   * Vadovėliai ir kita mokomoji medžiaga. * Poligrafinių įrenginių brėžiniai ir schemos. * Paruošimo įrišimui, įrišimo ir apdailos įrenginių instrukcijos. * Paruošimo įrišimui, įrišimo ir apdailos medžiagų pavyzdžiai (paletės, katalogai). * Knygų viršelių technologinių procesų eiliškumo pavyzdžiai. * Knygų įrišimo pavyzdžiai. * Brošiūrų technologinių procesų eiliškumo pavyzdžiai. * Paruošimo įrišimui, įrišimo ir apdailos mašinų naudojimo bei darbo saugos instrukcijos.   *Mokymo(si) priemonės:*   * Techninės priemonės mokymo(si) medžiagai iliustruoti, vizualizuoti, pristatyti. * Paruošimo įrišimui, įrišimo ir apdailos gamybinių procesų dokumentacijų pavyzdžiai (užsakymų technologinės kortelės, įrenginių eksploatacijos ir valdymo dokumentacija). * Paruošimo įrišimui, įrišimo ir apdailos procesų gamybos priemonės, įrankiai, mašinos: žirklės, peiliukai, pjovimo kilimėlis, kauliniai lankstytuvai (kauliukai), metalinės liniuotės, yla, adatos, mobilūs spaustuvai, rėžtukai, teptukai klijams, guminis plaktukas, atspaudų lankstymo, foliavimo ir apdailos procesų mašinos, popieriaus gręžimo mašina, skylmušos, popieriaus ir kartono pjovimo pjaustyklės, bloko ir suformuoto gaminio spaudimo presas, rankinio knygos bloko siuvimo staklės, nugarėlės apvalinimo mašina, knygos viršelio apdailos ir dekoravimo įranga, įvorių užspaudimo presas, laminavimo mašina, segimo viela mašina, metalinės ar plastmasinės spiralės įrišimo įranga, popieriaus pjovimo mašina, sąsiuvinių siuvimo siūlais mašina, brošiūros bloko klijavimo mašina, viršelių (knygos, brošiūros) gaminimo mašinos. * Paruošimo įrišimui, įrišimo ir apdailos procesų gamybai skirtos medžiagos: popierius, kartonas, siūlai, knygų viršelio karkaso ir nugarėlės formavimo medžiagos, knygos viršelio dekoravimo medžiagos, klijai, laminavimo plėvelės, folijos, segimo viela, metaliniai varžtai, plastikinė ir metalinė spiralės. * Valymo, dezinfekavimo priemonės. * Darbo drabužiai, asmeninės apsaugos priemonės. | | | | |
| Reikalavimai teorinio ir praktinio mokymo vietai | Klasė ar kita teoriniams mokymui(si) pritaikyta patalpa su techninėmis priemonėmis (kompiuteriu, daugialypės terpės projektoriumi arba interaktyviu ekranu) mokymo(si) medžiagai pateikti.  Praktinio mokymo klasė (patalpa), aprūpinta kompiuterine technine įranga su spausdintuvu; medžiagomis, įrankiais mašinomis, skirtomis knygų, brošiūrų kietais ir minkštais viršeliais paruošimui įrišimui, įrišimui ir blokų sutvirtinimui su viršeliu gamybiniams procesams atlikti: popieriumi, kartonu, siūlais, knygos nugarėlės formavimo medžiagomis (kaptalas, marlė, krepinis popierius), klijais, knygos viršelio aptraukimo medžiagomis (popierius, audiniai, oda), viršelių, apdailos ir dekoravimo medžiagomis, blokų dekoravimo medžiagomis, žirklėmis, peiliukais, kauliniu lankstytuvu (kauliuku), metalinėmis liniuotėmis, yla ir smeigtukais, skylmušomis, kampų apvalinimo mašinomis, kongrevo formavimo įrankiais, teptukais, plaktukais, klijais, pjovimo kilimėliu, popieriaus ir kartono pjovimo įranga, spaustuvais, spaudimo presu, atspaudų lankstymo mašina, sąsiuvinių komplektavimo mašina, atspaudų lakštų komplektavimo į bloką mašina, knygos bloko siuvimo staklėmis, knygos bloko siuvimo siūlais mašina, nugarėlės apvalinimo mašina, knygų ir brošiūrų viršelių gamybos mašinomis, knygos viršelio apdailos ir dekoravimo įranga, įvorių užspaudimo presu, laminatu ir laminavo staklėmis, blokų segimo metalinėmis ir plastmasinėmis furnitūromis įranga. | | | | |
| Kvalifikaciniai ir kompetencijų reikalavimai mokytojams (dėstytojams) | Modulį gali vesti mokytojas, turintis:  1) Lietuvos Respublikos švietimo įstatyme ir Reikalavimų mokytojų kvalifikacijai apraše, patvirtintame Lietuvos Respublikos švietimo ir mokslo ministro 2014 m. rugpjūčio 29 d. įsakymu Nr. V-774 „Dėl Reikalavimų mokytojų kvalifikacijai aprašo patvirtinimo“, nustatytą išsilavinimą ir kvalifikaciją;  2) poligrafijos techniko ar lygiavertę kvalifikaciją arba leidybos studijų krypties ar lygiavertį išsilavinimą, arba ne mažesnę kaip 3 metų poligrafijos techniko profesinės veiklos patirtį. | | | | |

**Modulio pavadinimas – „Pakuočių, etikečių gamyba“**

|  |  |  |  |  |  |
| --- | --- | --- | --- | --- | --- |
| Valstybinis kodas[[3]](#footnote-3) |  | | | | |
| Modulio LTKS lygis | IV | | | | |
| Apimtis mokymosi kreditais | 5 | | | | |
| Asmens pasirengimo mokytis modulyje reikalavimai (jei taikoma) | Netaikoma | | | | |
| Kompetencijos | Mokymosi rezultatai | Rekomenduojamas turinys mokymosi rezultatams pasiekti | Akademinės valandos kontaktiniam darbui | | |
| Teoriniam mokymui | Praktiniam mokymui | Iš viso |
| 1. Paruošti įrenginius, pusgaminius ir eksploatacines medžiagas pakuotėms, etiketėms ir reklamos produktams gaminti. | 1.1. Išmanyti pakuočių (dėžučių) iškirtimo, klijavimo ir lankstymo, figūrinių etikečių iškirtimo mašinų konstrukcijas ir valdymą. | **Tema. *Pakuočių (dėžučių) iškirtimo, klijavimo ir lankstymo mašinų konstrukcijos ir jų valdymas***   * Pakuočių (dėžučių) iškirtimo mašinų konstrukcijos ir techninės galimybės bei valdymas * Pakuočių (dėžučių) lankstymo ir klijavimo mašinų konstrukcijos, techninės galimybės ir valdymas | 3 | ~~-~~ | 3 |
| **Tema.** ***Skaitmeninės etikečių pjaustymo mašinos ir jų valdymas.***   * Etikečių pjovimo lakštinėmis skaitmeninėmis mašinų konstrukcijos, techninės galimybės bei valdymas * Etikečių pjovimo/graviravimo lazerinių įrenginių konstrukcijos, techninės galimybės bei valdymas | 4 | ~~-~~ | 4 |
| 1.2. Pagal gaminių technines specifikacijas, atsižvelgiant į medžiagų savybes, parinkti ir paruošti medžiagas pakuočių (dėžučių) ir etikečių gamybiniam procesui~~.~~ | **Tema. Pakuočių (dėžučių) ir etikečių gamybai reikalingų medžiagų rūšys ir jų savybės**   * Pakuočių (dėžučių) tinkamų medžiagų rūšys ir jų savybės * Etikečių gamybai tinkamo popieriaus rūšys ir jų savybės | 3 | 1 | 4 |
| **Tema. Pakuočių ir etikečių medžiagų paruošimas gamybai pagal gaminamų produktų technines specifikacijas**   * Pakuočių (dėžučių) gamybai reikalingų medžiagų paruošimas * Etikečių gamybai reikalingų medžiagų paruošimas | 2 | 1 | 3 |
| 2. Gaminti pakuotes, etiketes, reklamos produktus. | 2.1. Išmanyti saugaus darbo ir aplinkosaugos reikalavimus gaminant pakuotes (dėžutes), etiketes. | **Tema. Darbo saugos taisyklės**   * Darbų saugos taisyklės pakuočių ir etikečių gamybos procesuose * Darbų saugos taisyklės reklamos produktų gamybos procesuose | 2 | ~~-~~ | 2 |
| **Tema. Aplinkosaugos taisyklės ir reikalavimai pakuočių gamybos procesams**   * Aplinkosaugos reikalavimai, daugkartinių pakuočių gamybai * Antrinių žaliavų panaudojimas pakuočių gamyboje | 2 | ~~-~~ | 2 |
| 2.2. Gaminti pakuotes (dėžutes), etiketes. | **Tema.** **Pakuočių (dėžučių) gamyba**   * Individualių knygų dėžučių gamyba * Karkasinių pakuočių gamyba | 5 | 30 | 35 |
| * **Tema.** **Stačiakampių ir figūrinių etikečių gamyba** * Etikečių gamyba ant lipnių medžiagų * Etikečių gamyba ant popieriaus ir kartono | 6 | 31 | 37 |
| Mokymosi pasiekimų vertinimo kriterijai | Išmano pakuočių (dėžučių) iškirtimo, klijavimo ir lankstymo mašinų konstrukcijas. Išmano skaitmeninės etikečių pjaustymo mašinų konstrukcijas ir jų valdymą. Išmanopakuočių (dėžučių) ir etikečių gamybai reikalingų medžiagų rūšys ir jų savybės. Įvardina popieriaus, kartono, plėvelės ir kitų medžiagų pritaikymo galimybės gaminant pakuotes (dėžutes) ir etiketes. Paruošia pakuočių (dėžučių) ir etikečių medžiagas gamybai pagal gaminamų produktų technines specifikacijas**.** Išmano ir taiko saugaus darbo, gaminant pakuotes (dėžutes), stačiakampes ir figūrinesetiketes, reikalavimus. Apibūdina antrinio žaliavų panaudojimo galimybes pakuotėms gaminti. Gamina individualių knygų pakuotes (dėžutes). Gamina, knygoms pakuoti, karkasines pakuotes. Paruošia stačiakampes ir figūrines etiketes pjovimui. Atlieka stačiakampių ir figūrinių etikečių pjovimą skaitmeninėmis pjaustymo mašinomis. Atlieka pakuočių dekoravimą. Įvertina produkcijos kokybę. | | | | |
| Reikalavimai mokymui skirtiems metodiniams ir materialiesiems ištekliams | *Mokymo(si) medžiaga:*   * Vadovėliai ir kita mokomoji medžiaga. * Iškirtimo, lankstymo, perforavimo, bigavimo ir klijavimo mašinų (įrenginių) brėžiniai, schemos, darbo saugos instrukcijos. * Skaitmeninių pjaustymo mašinų (pjaustytuvo-braižytuvo, lazerinių pjovimo-graviravimo mašinų) mašinų instrukcijos. * Kirtimo formų, peilių, gumų pavyzdžiai. * Vienos, dviejų dalių ir sudėtinių pakuočių pavyzdžiai. * Etikečių pavyzdžiai. * Popieriaus, kartono, plėvelės, kitų medžiagųpavyzdžiai (paletės, katalogai).   *Mokymo(si) priemonės:*   * Techninės priemonės mokymo(si) medžiagai iliustruoti, vizualizuoti, pristatyti. * Pakuočių (dėžučių) gamybai reikalingos medžiagos, priemonės, įrankiai, gamybos mašinos. * Stačiakampių, figūrinių etikečių gamybai reikalingos medžiagos, priemonės, įrankiai, gamybos mašinos. * Valymo, dezinfekavimo priemonės. * Darbo drabužiai, asmeninės apsaugos priemonės. | | | | |
| Reikalavimai teorinio ir praktinio mokymo vietai | Klasė ar kita teoriniam mokymui(si) pritaikyta patalpa su techninėmis priemonėmis (kompiuteriu, daugialypės terpės projektoriumi arba interaktyviu ekranu) mokymo(si) medžiagai pateikti.  Praktinio mokymo klasė (patalpa), aprūpinta kompiuterine technine įranga su spausdintuvu; pakuočių (dėžučių), etikečių (stačiakampių ir figūrinių) gamybos medžiagomis (popieriumi, lipniu popieriumi, kartonu; šalto ir karšto klijavimo klijais; plastiku; laminavimo, kongrevo ir foliavimo, lakavimo procesuose naudojamomis medžiagomis); kirtimo, pjovimo, perforavimo, bigavimo, įrankiais; kirtimo, pjovimo, perforavimo, bigavimo, klijavimo mašinomis; skaitmeninėmis etikečių (stačiakampių ir figūrinių) pjovimo mašinomis; paviršių valymo medžiagomis, darbo rūbais. | | | | |
| Kvalifikaciniai ir kompetencijų reikalavimai mokytojams (dėstytojams) | Modulį gali vesti mokytojas, turintis:  1) Lietuvos Respublikos švietimo įstatyme ir Reikalavimų mokytojų kvalifikacijai apraše, patvirtintame Lietuvos Respublikos švietimo ir mokslo ministro 2014 m. rugpjūčio 29 d. įsakymu Nr. V-774 „Dėl Reikalavimų mokytojų kvalifikacijai aprašo patvirtinimo“, nustatytą išsilavinimą ir kvalifikaciją;  2) poligrafijos techniko ar lygiavertę kvalifikaciją arba leidybos studijų krypties ar lygiavertį išsilavinimą, arba ne mažesnę kaip 3 metų poligrafijos techniko profesinės veiklos patirtį. | | | | |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Programa parengta įgyvendinant Projektą „Suaugusiųjų švietimo sistemos plėtra suteikiant besimokantiems asmenims bendrąsias ir pagrindines kompetencijas“

Nr. 09.4.2-ESFA-V-715-01-0002

1. Pildoma, jei į programą įtraukiamas formaliojo profesinio mokymo modulinės programos modulis. [↑](#footnote-ref-1)
2. Pildoma, jei į programą įtraukiamas formaliojo profesinio mokymo modulinės programos modulis. [↑](#footnote-ref-2)
3. Pildoma, jei į programą įtraukiamas formaliojo profesinio mokymo modulinės programos modulis. [↑](#footnote-ref-3)